《和立斋先生雁山韵》
宋代·车若水

洗山出穹石，削空蹲苍城。一清屹万古，何物相与形。

步涉贪深游，往往神所兵。立斋立千仞，天地鉴清声。

平平溯龙准，不见猿鸟惊。斯道今泬寥，斯人世重轻。

擎天只柱健，此嘱谁堪膺。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。